PolyAgent/wiki_georgian_en_parallel_20231101 huggingface dataset:
ეჯიბი

ეჯიბი (არაბ. ჰაჯიბ - მეფის მეკარე, კარისკაცი), ორი მნიშვნელობა აქვს:
ერთ-ერთი დიდმოხელე ქართველი მეფის სასახლეში, მეკარე, მეფისთვის მთხოვნელთა სურვილის მომხსენებელი. ამირეჯიბის ხელქვეითი. ჰქონდა დარბაზში შესვლის განსაკუთრებული უფლება. საქართველოში ეჯიბები ჰყავდათ დიდებულ ხელისუფლებსაც და მაღალი წრის მანდილოსნებსაც. სელჩუკთა სახელმწიფოში სასახლის მსახურთა უფროსი იყო საგანგებო მოხელე "დიდი ჰაჯიბი" ("ჰაჯიბთ-ჰაჯიბი").
(ეთნოგრაფია) ქართულ საქორწინო ცერემონიალში ვაჟის მაყრების უფროსი, რომელიც მეფის (ნეფის) წარმომადგენელი და ნება-სურვილის აღმსრულებელი იყო. მთიულეთში ეჯიბი სასიძოს მკვიდრი ბიძაშვილი უნდა ყოფილიყო. მისი ერთ-ერთი მთავარი მოვალეობა ჯვარდაწერილი ნეფე-დედოფლისათვის გვირგვინის მოხდა იყო.
ლიტერატურა
ითონიშვილი ვ., ქართველ მთიელთა საოჯახო ურთიერთობის ისტორიიდან, თბ., 1960;
ჭყონია ი., ქორწინების ინსტიტუტი მთიულეთში, ნაწ., 1, თბ., 1955;
ჯავახიშვილი ივ., ქართული სამართლის ისტორია, წგნ., 2, ნაკვ. 1, ტფ., 1928;
თანამდებობები ძველ საქართველოში
სამედ მარდანოვი

სამედ მარდანოვი
სამედ აშუმ-ოღლუ მარდანოვი (დ. 22 სექტემბერი, 1909, ტფილისი — გ. 6 აგვისტო, 1939, ბაქო) — აზერბაიჯანელი საბჭოთა კინორეჟისორი. მსახიობ მუსტაფა მარდანოვის ძმა.
ბიოგრაფია
სამედ მარდანოვი დაიბადა 1909 წლის 22 სექტემბერს ქალაქ ტფილისში. 1935 წელს დაამთავრა საკავშირო სახელმწიფო კინემატოგრაფიის ინსტიტუტის სარეჟისორო ფაკულტეტი. იყო გამოჩენილი საბჭოთა რეჟისორის სერგეი ეიზენშტეინის მოწაფე და ერთ-ერთი პირველი აზერბაიჯანელ კინორეჟისორთა შორის, რომლებმაც პროფესიული განათლება მიიღეს. მარდანოვის შემოქმედებამ დიდი გავლენა მოახდინა აზერბაიჯანული ეროვნული კინოხელოვნების განვითარებაზე.
სამედ მარდანოვი არის პირველი აზერბაიჯანული ხმოვანი კინოფილმის და ერთ-ერთი პირველი საბჭოთა კინოკომედიის „ლურჯი ზღვის პირას“ რეჟისორი (1936, დამდგმელი რეჟისორი ბორის ბარნეტი, კინოსტუდია „აზერფილმისა“ და „მეჟრაბლომფილმის“ (მოსკოვი) ერთობლივი ნაწარმოები). მარდანოვის მიერ 1939 წელს გადაღებული ისტორიულ-რევოლუციური ფილმი „კენდლილიარი“ (ეკრანებზე გამოვიდა 1940 წელს) აზერბაიჯანული კინოს „ოქროს ფონდშია“ შეტანილი. ამ ფილმმა აზერბაიჯანულ კინოში მნიშვნელოვანი როლი შეასრულა სოციალისტური რეალიზმის განმტკიცებაში.
სქოლიო
დაბადებული 22 სექტემბერი
დაბადებული 1909
თბილისში დაბადებულები
გარდაცვლილი 6 აგვისტო
გარდაცვლილი 1939
საბჭოთა კინორეჟისორები
აღმოსავლეთ ფინეთის ყურის ეროვნული პარკი

აღმოსავლეთ ფინეთის ყურის ეროვნული პარკი ― ეროვნული პარკი კიმენლააკსოს რეგიონში, ფინეთში. დაარსდა 1982 წელს. პარკის ფართობი 6.7 კმ²-ია. შედგება 1 კმ²-ზე ნაკლები ფართობის მქონე კუნძულებისგან. უმრავლესობა შიშველი კლდეებისგან შედგება. ზოგიერთ მათგანზე ტყეებიცაა, მეტწილად, ფიჭვის ხეები.
იხილეთ აგრეთვე
ფინეთის ეროვნული პარკების სია
რესურსები ინტერნეტში
Nationalparks.fi – Eastern Gulf of Finland National Park
სქოლიო
1982 წელს დაარსებული დაცული ტერიტორიები
კიმენლააკსოს გეოგრაფია
ფინეთის ეროვნული პარკები
დრონოვის სახლი

დრონოვის სახლი — ორთსართულიანი აგურის სახლი ტაგანროგში. შეტანილია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლების რეესტრში. სახლი აგებულია 1850 წელს.
მისამართი: ტაგანროგი, პეტროვის ქუჩა № 41.
ისტორია
ქალაქ ტაგანროგში პეტროვსკაიას ქუჩა ნომერ 41-ში ამჟამად მდებარე სახლის ნაცვლად იდგა ორსართულიანი სახლი ოთხი ფანჯრით. 1850 წელს სახლი ეკუთვნოდა ვაჭარ ქალს ა. კ. ვოროშილკინას. 1862 წელს სახლი გადაკეთდა სხვა პროექტის მიხედვით. სახლს გვერდებიდან ჰქონდა დიდი აივნები, რომლებიც ეყრდნობოდა თუჯის ბოძებს. მარცხენა აივანი მეორე მსოფლიო ომის დამთავრების შემდეგაც არსებობდა.
1862-1880 წლებში სახლი ეკუთვოდა ვაჭარ ტრეტიაკოვის ოჯახს. 1890 წელს სახლი ეკუთვნოდა ორმხრივ საკრედიტო საზოგადოებას. 1898 წელს სახლის პატრონი იყო ვაჭარი ტრეხტეროვი, 1906-1915 წლებში კი სახლი ეკუთვნოდა ს. ი. დრონოვს.
1907-1910 წლებში შენობაში განთავსდა ქალაქში პირველი კინოთეატრი „მირაჟი“. კინოთეატრი გაიხსნა ადგილობრივი ღვინის მარნის მფლობელის ვ. კულიკის მიერ. ფილმები დემონსტრირებული იყო ორსკესტრის თანდასწრებით, რომელშიც უკრავდნენ ვიოლინოზე, ფორტეპიანოზე, ხოლო მოგვიანებით ნაწარმოებს ასრულებდა სიმებიანი კვარტეტი.
1908 წელს ვ. ი კულაკოვის პროექტის მიერ გაფართოვდა შენობის შესასვლელი მთავარი კარი, რომელიც გამოდიოდა პეტროვსკაიას ქუჩაზე კინოთეატრ „მირაჟის“ საშუალებით. ვ.ი კულიკოვი აღნიშნულ სახლში ფლობდა სასურსათო მაღაზიას. 1910 წელს სახლი იყო ე. ი. ვინოგრადოვის მაღაზია „ჩაი და ყავა“ ასევე ოჯახური რესტორანი „ოლიმპია“.
1918 წელს სახლში განთავსებული იყო შრომის ბირჟა, 1926 წელს სახლში გიხსნა დაღესტნის მე-13 ქვეით ბრიგადის მთავარი შტაბი. ამჟამად ზემოაღნიშნული სახლი არის საცხოვრებელი და მასში ასევე გახსნილია მაღაზიები.
არქიტექტურა
დრონოვის ორსართულიანი სახლი აშენებულია სამხრეთ პროვინციალუური კლასიციზმის არქიტექტურის სტილში. სახლი თავისი სტილით ჰარმონიაში მოდის მის გარშეო მდებარე სახლებთან.
ლიტერატურა
Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0
რესურსები ინტერნეტში
Гуляет старый Таганрог
Объекты культурно-исторического значения города Таганрога на региональном уровне. Часть 2.
ტაგანროგის ღირსშესანიშნაობები
Aumyshevo

Aumyshevo (Äwmeş) is a rural locality (a village) in Tashtimerovsky Selsoviet, Abzelilovsky District, Bashkortostan, Russia. The population was 107 as of 2010. There are 4 streets.
Geography
Aumyshevo is located 35 km north of Askarovo (the district's administrative centre) by road. Samarskoye is the nearest rural locality.
References
Rural localities in Abzelilovsky District
მშველიეთის კვირაცხოვლის ხატი

მშველიეთის კვირაცხოვლის ხატი — არქიტექტურული ძეგლი ახალგორის მუნიციპალიტეტის სოფელ მშველიეთში. აგებულია შუა საუკუნეებში.
ეკლესია მდებარეობს სოფელ მშველიეთის ჩრდილო-დასავლეთით მუხნარში ჩაფლულ მთის სერზე. აქ ოდნავ შემაღლებულ ბორცვზე არის გეგმაში წაგრძელებული, სწორკუთხა ფორმის ეკლესია. შესასვლელი სამხრეთიდანაა. ეკლესია დანგრეულია, შემორჩენილია კედლები 0,5 მ. სიმაღლეზე. სამშენებლო მასალად გამოყენებულია კირქვის ლოდები და კირის დუღაბი. იქვე ეკლესიის სამხრეთ-აღმოსავლეთით მცირე ნიშაა.
ირგვლივ თვალწარმტაცი ხედია: სამხრეთით მოჩანს მდინარე ჭურთულას ხეობა, ჩრდილოეთით - მდინარე ქსნის ხეობა, ხოლო ჩრდილო-აღმოსავლეთით - ცხრაზმის ხეობა.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 143
ახალგორის მუნიციპალიტეტის ტაძრები
ჟან რენო

ჟან რენო, ნამდვილი სახელი - ხუან მორენო ი ერერა-ხიმენესი (დ. 30 ივლისი 1948, კასაბლანკა, მაროკო) — ესპანური წარმოშობის ფრანგი მსახიობი.
განსაკუთრებული სახელი მოუტანა როლებმა ლუკ ბესონის ფილმებში.
ბიოგრაფია
ესპანური წარმოშობის ფრანგი მსახიობი ჟან რენო დაიბადა კასაბლანკაზე 30 ივლისს, 1948 წელს. 1960 წელს მორენოს ოჯახი ევროპაში დაბრუნდა (საიდანაც ადრე მაროკოში გენერალ ფრანკოს რეჟიმს გაექცნენ) და საფრანგეთში დასახლდნენ. რენოს მოუწია ფრანგულ ჯარში მსახურობა, იმისათვის რომ მოქალაქეობა მიეღო.
ფილმოგრაფია
პირადი ცხოვრება
რენო ყოველთვის დიდი პოპულარობით სარგებლობდა ქალებში. იყო სამჯერ დაქორწინებული. პირველი მეუღლისგან ჰყავს ქალიშვილი სანდრა (1978) და ვაჟი მიკაელი (1980).
მეუღლეები დაშორდნენ, როდესაც რენოს დაეწყო რომანი პოლონელ მოდელ ნატალია დიშკევიჩთან. ნატალიასგან ჰყავს ვაჟი ტომი (1996) და ქალიშვილი სერენა (1998). მეორე ქორწინება დაიშალა 2001 წელს.
2006 წლის ივლისში ჟანმა ცოლად შეირთო რუმინელი მოდელი და მსახიობი სოფი ბორუკა (დ. 1971). მეჯვარე ქორწილში იყო მისი მეზობელი და მეგობარი ნიკოლა სარკოზი, რომელსაც იმ დროს საფრანგეთის შინაგან საქმეთა მინისტრის თანამდებობა ეკავა.
რენოს აქვს სამი სახლი: პარიზში, ლოს-ანჯელესსა და მალაიზიაში.
ჯილდოები
13 ივლისი, 1999 — საპატიო ლეგიონის ორდენის კავალერი.
14 მაისი, 2003 — ეროვნული დამსახურებების ორდენის ოფიცერი.
23 ნოემბერი, 2007 — ხელოვნებებისა და ლიტერატურის ორდენის იფიცერი.
11 ივლისი, 2008 — საპატიო ლეგიონის ორდენის ოფიცერი.
რესურსები ინტერნეტში
Jean Reno: Cannes, Codes, and... Bouillabaisse (MPM interview)
Jean Reno (fansite)
Le Cinéma de Jean Reno (fansite in French)
Le Monde de Jean Reno (fansite in French)
Personal page at myspace
Couples Retreat Video Interview at AMCtv.com
ჟან რენოს ბიოგრაფია
ჟან რენო მოსკოვში (2009)
ფრანგი მსახიობები
დაბადებული 1948
დაბადებული 30 ივლისი
Camponotus puberulus

Camponotus puberulus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
Between You and Me/Map of the World

Between You and Me/Map of the World
„Between You and Me/Map of the World“ — ბრიტანული ნეო-პროგრესული როკ-ჯგუფ Marillion-ის 2001 წლის სინგლი ალბომიდან Anoraknophobia. სინგლის ჯგუფის ოფიციალური საიტიდან შეკვეთით მსმენელს საშუალება ჰქონდა, მიეღო ორი ერთნაირი დისკი. მეორე დისკს ჯგუფის თხოვნით მსმენელები გზავნიდნენ რადიოსადგურებში. მოულოდნელად Marillion-მა თავი არნახულ რადიოროტაციაში ამოჰყო.
სიმღერები
Between You and Me (მარკ კელის რემიქსი) - 4:15
Map of the World (რადიოს ვერსია) - 4:04
Quartz (საკონცერტო ვერსია, მანჩესტერი, ინგლისი, 2001 წლის 19 მაისი) - 9:22
If my Heart Were a Ball It Would Roll Uphill (პიტ ტრევავასის მიქსი) - 4:44
სქოლიო
Marillion-ის სიმღერები
2001 წლის სიმღერები
მი-8

მი-8 (ნატოს კლასიფიკაციით: hip) — მსოფლიოში ერთ–ერთი ყველაზე გავრცელებული მრავალფუნქციური საბჭოთა შვეულმფრენია. იგი შეიქმნა მეოცე საუკუნის 60–იანი წლების დასაწყისში მიხაილ მილის სახელობის მოსკოვის საავიაციო ქარხანაში. მი-8-ის პროტოტიპის – B-8 პირველი საცდელი გაფრენა წარმატებით განხორციელდა 1961 წლის 9 ივლისს. დღესდღეობით მი–8 ფართოდ გამოიყენება მსოფლიოს მრავალ ქვეყანაში(აშშ–ში, ახალ ზელანდიაში, მექსიკაში, რუსეთში). მას იყენებენ როგორც საბრძოლო, ასევე სამოქალაქო ოპერაციების შესასრულებლად.
სამხედრო დანიშნულებით მომხმარებლები
ავღანეთის საჰაერო ძალებს შეძენილი ჰქონდა 65, მათ შორის 1971 წლიდან 30 მი-8 1987 წლიდან 35 მი-17.
1996 წელს ალბნეთის საჰაერო ძალებმა უკრაინისგან შეიძინა 1 მი-8T.
სომხეთის საჰაერო ძალების შემადგენლობაშია 18 მი-8.
აზერბაიჯანის საჰაერო ძალების შემადგენლობაშია 13 მი-8.
43 მი-17 და რამდენიმე მი-8/მი-8 მტვ.
9 მი-8ტ, 2 მი-8მტვ-1 და 6 მი-17.
18 მი-8ს.
3 მი-8ს.
SkyLink Aviation-სგან ერთი წლით ნაქირავები 6 მი-8
250 მი-8/17.
30 მი-17.
3 მი-8ტ, 12 მი-8მტვ-1 და 10 მი-8ამტშ.
43 მი-17ს და რამდენიმე მი-8/მი-8 მტვ.
40 მი-8/17.
4 მი-8.
ეგვიპტის საჰაერო ძალების შემადგენლობაში 140 მი-8 და 65 სპეციალური დანაყოფებისათვის.
Unit 777 24 მი-8ს
12 მი-8.
ფინეთის არმიამ ამოიღო მოხმარებიდან ყველა მი-8, დაიტოვა მხოლოდ ერთი სავარჯიშო მიზნებისათვის
ყოფილი აღმოსავლეთ გერმანია
18 მი-8T/მტვ.
1 მი-8T.
2008-ში გადაიხადა 57 მი-8ის ფული.
1 ეგვიპტისთვის წართმეული მი-8
134 მი-8.
52 მი-8/17.
გამოიყენება პოლიციის მიერ პატრულირებისას
8 მი-8
4 მი-8/17მტვ.
5 მი-8მტვ.
9 მაკედონიის საჰაერო ძალების სამსახურში; 4 პოლიცის სამსახურში.
1 გაფუჭებული.
1
მექსიკის საზღვაო ძალები
მექსიკის საჰაერო ძალები
მექსიკის ფედერალური პოლიცია: მი-8/17-ები გამოიყენება სპეციალური დანიშნულების ჯგუფის - GOPES მიერ.
8 მი-8.
4 მი-8.
66 მი-8/17.
დაახლოებით 195-600 მი-8.
15 მი-8ს და 2 მი-17.
1 მი-8პს-11 და 11 მი-17.
გამოიყენებს და ასევე აწარმოებს საკუთარ მოდერნიზებულ ვერსიას - მი-8მსბ1
გამოიყენება ვარჯიშებისთვის
2 ცალი გამოიყენებოდა ავღანელი მფრინავების სავარჯიშოდ.
სამოქალაქო სამსახურში
აზერბაიჯანის ავია ხაზები (მი-8ტ)
ჩინეთის ჩრდილოეთის ავიახაზები
Skylink Aviation
Vertical de Aviación
Helistar
Heliandes
Helicol
Aerogaviota
მი-8 Aerocentrum
საზღვრის დაცვა (ჩამოწერილი)
გერმანიის პოლიცია
Jagson Airlines
MAC (მალტის საჰაერო ჩარტერი) გამოიყენებდა 1990-2004 წლებში,
Mongolyn Alt (MAK) Corp (მი-8ტ)
1990-იან წლებში 3 მი-8 გამოიყენებოდა Hummingbird Helicopters-ის მიერ. 2 გამოიყენებოდა Seagull Helicopters-ის მიერ.
Heli Harvest 2 მი-8მტვ-1
11 მი-8 და 6 მი-171 http://www.helisur.com.pe/ HELISUR Helicopteros del Sur Perú.
Aeroflot
Aerokuznetsk
Altay Airlines
Baltiiskie Avialinii
Barkol
Gazpromavia
Kazan Enterprise
UTAir
Vladivostok Air
Paramount Airlines
Tajik Air
Air Transport Europe
UTAir S.A.
Turkmenistan Airlines
Blackwater Worldwide
რესურსები ინტერნეტში
Serbian Air Force Mi-8 Photo Gallery at Airserbia.com
Mi-8/Mi-17 section at aviation.ru
Mi-8 DataBase and photo gallery at helicopter-database.net
Mi-8 walkaround from Lutzk and Mi-8PPA walkaround on ScaleModels.ru
Mi-8 and Mi-17 helicopters in China
სქოლიო
საბრძოლო შვეულმფრენები
სორეს მუნიციპალიტეტი

სორეს მუნიციპალიტეტი — მუნიციპალიტეტი (დანიურად კომუნა) დანიაში, ზელანდიის რეგიონში, კუნძულ ზელანდიაზე. მუნიციპალიტეტის ფართობია 311,05 კმ², ხოლო მოსახლეობა 29 400 (2012). შეიქმნა 2007 წლის 1 იანვარს.
გალერეა
რესურსები ინტერნეტში
მუნიციპალიტეტის ოფიციალური საიტი
East Denmark tourism information
ზელანდიის რეგიონის მუნიციპალიტეტები
ვალია-პერჟეი (ტარაკლიის რაიონი)

ვალია-პერჟეი (ტარაკლიის რაიონი)
ვალია-პერჟეი — სოფელი მოლდოვაში, ტარაკლიის რაიონში. მდებარეობს ზღვის დონიდან 80 მეტრზე. 2004 წლის მონაცემებით, მოსახლეობა 4 981 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ტარაკლიის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ტარაკლიის რაიონის სოფლები
Ərəbşahverdi, Goychay

Ərəbşahverdi, Goychay
Ərəbşahverdi (also, Arabshakhverdi) is a village in the Goychay Rayon of Azerbaijan. The village forms part of the municipality of Mallı-Şıxlı.
References
External links
Map of the rayon at the rayon's official website
Populated places in Goychay District
ბოროტების სავანე: გადაგვარება

ბოროტების სავანე: გადაგვარება
„ბოროტების სავანე: გადაგვარება“, იაპონიაში ცნობილია როგორც „Biohazard: Degeneration“ (バイオハザード：ディジェネレーション) — ბიოპანკური ანიმაციური საშინელებათა ფილმი, რომლის რეჟისორია მაკოტო კამია. ფილმი სრულად დაფუძნებულია იაპონური კომპანია Capcom-ის „Resident Evil“-ის ვიდეო თამაშების სერიაზე და შეიქმნა Capcom Studios-ის მიერ Sony Pictures Entertainment-თან თანამშრომლობით. მისი პრემიერა შედგა იაპონიაში, Tokyo Game Show-ზე, 2008 წლის 11 ოქტომბერს, ხოლო მსოფლიოს მასშტაბით გამოვიდა იმავე წლის 18 ოქტომბერს.
ფილმების სერიისგან განსხვავებით, მოქმედება მიმდინარეობს იმავე გარემოში, რაშიც ვიდეო თამაშების სერია, ხოლო სიუჟეტი მიმდინარეობს 2005 წელს, „Resident Evil“, ის მოვლენებიდან 7 წლის შემდეგ. მთავარი გმირები არიან ლეონ სკოტ კენედი და კლერ რედფილდი (ისინი პირველად გამოჩნდნენ ვიდეო თამაშ „Resident Evil 2“-ში), რომელთა მიზანია ეკოლოგიური კატასტროფის თავიდან აცილების მიზნით ხელი შეუშალონ ტერორისტებს ახალი G ტიპის ვირუსის გავრცელებაში.
ფილმმა მიიღო შერეული შეფასებები კრიტიკოსებისგან. მიმოხილვების აგრეგატორ Rotten Tomatoes-ზე ფლობს 57%. მსოფლიოს მასშტაბით გაიყიდა ფილმის 1.6 მილიონი DVD ვერსია. 2008 წელს კომპნია Nokia-მ და Capcom-მა შექმნეს ფილმზე დაფუძნებული მობილური თამაში. 2012 წელს გამოვიდა ფილმის გაგრძელება „ბოროტების სავანე: წყევლა“.
იხილეთ აგრეთვე
„ბოროტების სავანე: წყევლა“
„ბოროტების სავანე: ვენდეტა“
რესურსები ინტერნეტში
სქოლიო
2008 წლის ფილმები
ინგლისურენოვანი ფილმები
2000-იანი წლების სამეცნიერო ფანტასტიკური ფილმები
2008 წლის საშინელებათა ფილმები
იაპონური ფილმები
იაპონური ანიმაციური საშინელებათა ფილმები
იაპონური ანიმაციური სამეცნიერო ფანტასტიკური ფილმები
ფილმები Resident Evil-ზე
ვიდეო თამაშებზე დაფუძნებული ანიმაციური ფილმები
2008 წლის ანიმე ფილმები
ჟურუაია

ჟურუაია — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-სებასტიან-დუ-პარაიზუს შემადგენლობაში.
2010 წლის მონაცემებით, მოსახლეობა 9 238 ადამიანს შეადგენდა, მოსახლეობის სიმჭიდროვე 41.92 კმ²-ზე. ფართობი 220 353 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
არჩილ გელოვანის ქუჩა

არჩილ გელოვანის ქუჩა — ქუჩა თბილისში, ვაკის რაიონში (დელისი); ვაჟა-ფშაველას გამზირსა და შალვა ნუცუბიძის ქუჩას შორის, ვაჟა-ფშაველას VI შესახვევს არჩილ გელოვანის სახელი ეწოდა 1981 წელს.
ლიტერატურა
გელოვანი
სამკერდე ჯვარი

სამკერდე ჯვარი — ყოველი მართლმადიდებელი ქრისტიანი უნდა ატარებდეს კისერზე დაკიდებულ სამკერდე ჯვარს, რომელსაც არასდროს არ უნდა იხსნიდეს (არც ძილის წინ, არც სააბაზანო ოთახში). ეს არის ნიშანი ქრისტიანობისა. ჯვარი უნდა იყოს ნაკურთხი მფლობელის სახელზე; ნაკურთხი ჯვარი მის მფლობელს ხილული და უხილავი მტრებისაგან იცავს. იგი შეიძლება დამზადებული იყოს ხისაგან (ბზა, კვიპაროზი, მუხა, ვაზი და სხვა); ლითონისაგან (ოქრო, ვერცხლი, სპილენძი, თითბერი, რკინა, ალუმინი და სხვა), აგრეთვე პლასტმასისაგან.
ჯვარი შეიძლება იყოს მაცხოვრის ჯვარცმის გამოსახულებით, შეიძლება იყოს სადა, მაგრამ თუ ჯვარი გამოსახულებიანია, იგი შესრულებული უნდა იყოს კანონიკურად, ხატწერის წესების დაცვით. (მაგალითად ფეხები გადაჯვარედინებული არ უნდა ჰქონდეს და სხვა). ამრიგად, კუსტარული წესით დამზადებული ჯვრის შეძენა გაუმართლებელია. დასაშვებია ძვირფასი და ნახევრადძვირფასი, აგრეთვე, ორნამენტებით გამშვენიერებული ჯვრის ტარებაც.
ნათლობის ჯვარი ქრისტიანისათვის განსაკუთრებულ სიწმინდეს წარმოადგენს, რომელსაც დიდი გაფრთხილება სჭირდება. ამიტომ მისი ყოველდღიური ტარება საფრთხილოა, გირჩევთ, რომ იგი შეინახოთ ოჯახში სიწმინდეებთან ერთად და გაიკეთოთ განსაკუთრებულ დღეებში: დიდ დღესასწაულებზე — საზეიმო განწყობილების გამოსახატავად, ან მწუხარებაში — ნუგეშისათვის. ჩვეულებრივ კი, ქრისტიანმა მის სახელზე ნაკურთხი სხვა ჯვარი უნდა ატაროს.
ჯვრის შეძენა შეიძლება ეკლესიაში; შეიძლება მისი ინდივიდუალური დამზადებაც მღვდლის ლოცვა-კურთხევით. სამკერდე ჯვარი უნდა ვატაროთ დაფარულად, ტანსაცმლის შიგნით, რაც სიმბოლოა იმისა, რომ ჩვენ ქრისტიანული სარწმუნოება გულში გვაქვს დამარხული. ჯვართან ერთად ქრისტიანმა შეიძლება ატაროს ნაკურთხი მედალიონიც მაცხოვრის, ღმრთისმშობლის ან სხვა წმიდანის გამოსახულებით. ჯვრის და მედალიონის სამკაულად ტარება გაუმართლებელია.
ჯვრის სიმბოლოები
ჰიპერიდი

ჰიპერიდი (დ. ძვ. წ. 390 – გ. ძვ. წ. 322) — ანტიკური ათენის მჭერმეტყველი. მისი ბიოგრაფიის შესახებ მწირი ცნობებია. ცნობილია რომ ის იყო გლაუსიპუსის ვაჟი, სწავლობდა ლოგოგრამას. ასევე მხარს უჭერდა დემოსთენეს ფილიპე II მაკედონელის წინააღმდეგ ბრძოლაში. ალექსანდრე მაკედონელის გარდაცვალების შემდეგ ჰიპერიდი ხალხს მაკედონური მმართველობის წინააღმდეგ ბრძოლისკენ მოუწოდებდა. მიჩნეულია რომ სწორედ მისმა საჯარო გამოსვლებმა გამოიწვია ლამიის ომი. კრანონის ბრძოლის შემდეგ ჰიპერიდი და სხვა ორატორები მაკედონელთა მხარდამჭერმა ათენელებმა შეიპყრეს და სიკვდილით დასაჯეს. მის დამარხვამდე კი მისი სხეული პირადად ანტიპატრეს ანახეს.
ლიტერატურა
Whitehead, David (2000). Hypereides: The Forensic Speeches. Oxford University Press. ISBN 0-19-815218-3.
Herrman, Judson (ed., trans. comm.). Hyperides. Funeral oration. Oxford, Oxford University Press, 2009. xiv, 148 p. (American Philological Association. American Classical Studies, 53).
რესურსები ინტერნეტში
The Speeches of Hypereides - links to online translations *
ძველი ბერძენი მწერლები
ძველი ბერძენი პოლიტიკოსები
დავათის სტელა

დავათის სტელა — ქართული საკულტო-მემორიალური ძეგლი. აღმოჩენილია დუშეთის მუნიციპალიტეტში სოფელ დავათში ჟინვალის არქეოლოგიური ექსპედიციის მზვერავთა რაზმის მიერ 1980 წელს, მდინარე არაგვის მარცხენა შენაკადის, აბანოსხევის სათავესთან VIII–IX საუკუნეების ღვთისმშობლის ეკლესიის ინტერიერში. იგი სხვადასხვა ანალოგიური სტელების ნაწილებთან ერთად მშენებლებს შესამკობად ჩაუშენებიათ ნავების გამმიჯნავი ბურჯის კუთხეებში. ჟინვალის არქეოლოგიურმა ექსპედიციამ 1984 წელს სტელების ნაწილები ბურჯიდან გამოიღო. ამჟამად ინახება საქართველოს ეროვნული მუზეუმის სიმონ ჯანაშიას სახელობის საქართველოს მუზეუმში.
ქართველი მეცნიერებისათვის განსაკუთრებით მნიშვნელოვანია ერთ-ერთი სტელათაგანი, რომლის ერთ ნაწილზე დატანილია შემდეგი ტიპის გამოსახულება: ორ მთავარანგელოზს, მიქაელსა და გაბრიელს, ხელთ უპყრიათ ეტრატი, რომელზეც ნაკაწრის სახით შესრულებულია ქართული ასომთავრული ანბანი. ესაა პირველი ანბანი, რომელმაც ჩვენამდე მოაღწია. მეცნიერთა აზრით დავათის სტელა შესრულებულია IV საუკუნეში, დაახლოებით 367 წელს. თუ დაუკვირდებით სურათს, შეამჩნევთ შემდეგ ასოებზე კ, ტ და ჭ-ზე ქარაგმას.
რამინ რამიშვილის აზრით ეს სხვა არაფერია თუ არა შესაბამისი ციფრი 5000+300+20=5320. ქართული დამწერლობის დაარსებად ძვ. წ. 284 წელი მიიჩნევა, ე. ი. ბიბლიის მიხედვით ქვეყნის შექმნიდან ქრისტეს შობამდე კი 5604 წელი მოითვლება. დავათის სტელაზე მინიშნებული რიცხვი 5320 სხვა არაფერია თუ არა 5604-284=5320.
გალერეა
ლიტერატურა
Abramishvili, G & Aleksidze, Z. (1990), "A national motif in the iconographic programme depicted on the Davati Stela". Le Muséon
რ. რამიშვილი, აღმოჩენა სოფელ დავათში. ”მნათობი”, 1986, #8
გ. ნარსიძე, აღმოჩენა სოფელ დავათში. ”მნათობი”, 1987, #4
გ. ნარსიძე, აღმოჩენა სოფელ დავათში. ”მნათობი”, 1987, #8
კ. მაჩაბელი, სტელები საქართველოში. 1999
გ. ჯავახიშვილი, ადრეფეოდალური ხანის ქართული სტელები, 1998
რ. პატარიძე, დავათის ქვა-ჯვრის ქართული ანბანი, „მნათობი“, 1987, #2
რესურსები ინტერნეტში
ანბანი დავათის სტელაზე
ქართული წარწერები
სტელები
გალის მუნიციპალიტეტი

გალის მუნიციპალიტეტი — ადმინისტრაციულ-ტერიტორიული ერთეული საქართველოში, აფხაზეთის ავტონომიური რესპუბლიკის შემადგენლობაში, კერძოდ, აფხაზეთის სამხრეთ-აღმოსავლეთ ნაწილში, შავი ზღვის სანაპიროზე.
1917 წლამდე გალის რაიონი შედიოდა ქუთაისის გუბერნიის სოხუმის ოკრუგში სამურზაყანოს მაზრის სახელწოდებით, 1925 წლის 1 აპრილიდან — გალის მაზრა, ხოლო 1939 წლიდან — გალის რაიონის სახელწოდებით.
გალის რაიონს ჩრდილოეთით ესაზღვრება ოჩამჩირის, აღმოსავლეთით — წალენჯიხის, სამხრეთით — ზუგდიდის რაიონები, დასავლეთით — შავი ზღვა. ფართობი 1003 კმ2. რაიონული ცენტრი — ქ. გალი.
ბუნება
რელიეფი
გალის ჩრდილო-აღმოსავლეთი მთიანია, სამხრეთ-დასავლეთი — ვაკე-დაბლობი. მთიანი ნაწილი აგებულია ცარცული ასაკის კირქვებით; უკიდურესი ჩრდილოეთი ზოლი — იურული პორფირიტებით, ტუფ-ქვიშაქვებით, ტუფ-ბრექჩიებით; გორაკ-ბორცვიანი ზონის აგებულებაში მონაწილეობს პალეოცენ-ეოცენური, მიოცენ-პლიოცენური კირქვები, მერგელები, თიხები, კონგლომერატები და ქვიშაქვები. სამურზაყანოს ვაკე-დაბლობი აგებულია მეოთხეული ასაკის რიყნარით, ქვიშებითა და თიხებით. რაიონის ჩრდილოეთ ნაწილში მდებარეობს საშუალო სიმაღლის ინტენსიურად დაკარსტული ოხაჩქუის და ოისირედ ქედები, აგრეთვე აკიბის ქედი, სამხრეთით მოსდევს გორაკ-ბორცვიანი ზონა. ქ. გალის სამხრეთ-აღმოსავლეთით აღმართულია ანტიკლინური სერი სატანჯო (506 მ), კიდევ უფრო სამხრეთით, მდინარე ენგურამდე, გადაჭიმულია 20-30 მ სიმაღლის სამურზაყანოს ვაკე-დაბლობი. ზღვის ნაპირის გასწვრივ განვითარებულია დიუნები, მათ მიღმა სანაპირო ალაგ-ალაგ დაჭაობებულია. სასარგებლო წიაღისეულიდან აღსანიშნავია თაბაშირის (ოქუმი) საბადო.
ჰავა
გალის რაიონში ზღვის ნოტიო სუბტროპიკული ჰავაა. სამურზაყანოს დაბლობსა და გორაკ-ბორცვიან მთისწინეთში იცის რბილი ზამთარი და ცხელი ზაფხული. იანვრის საშუალო ტემპერატურა 4-6°C, ივლისი 24°C, აბსოლუტური მინიმალური — 10-12°C, აბსოლუტური მაქსიმალური 34-36°C. ნალექები 1646-1760 მმ წელიწადში. ნალექების მაქსიმუმი მოდის ზაფხულსა და შემოდგომაზე. მუსონური ხასიათის ქარები. მთიან ზონაში იცის ზომიერად ცივი ზამთარი და ხანგრძლივი თბილი ზაფხული. იანვრის საშუალო ტემპერატურა 2-იდან 0°C-მდეა, ივლისის 18-20°C, აბსოლუტური მინიმალური — 12-14°C. აბსოლუტური მაქსიმალური 32-34°C. ნალექები 1600-1800 მმ წელიწადში. აკიბისა და ოხაჩქუის ქედების თხემურ ნაწილში ჰაერის ტემპერატურა კიდევ უფრო დაბალია: იანვრის საშუალო ტემპერატურა 0-იდან — 2°C-მდეა, ივლისის 16°C; აბსოლუტური მინიმალური 14,-16°C, აბსოლუტური მაქსიმალური 32°C. ნალექები 1800-2000 მმ წელიწადში.
მოსახლეობა
მმართველობა
ეკონომიკა
კულტურა
ცნობილი ადამიანები
ილია ვეკუა (დ. 1907, პირველი შეშელეთი — გ. 1977, თბილისი) — ქართველი მათემატიკოსი და მექანიკოსი.
აკაკი ჩხენკელი (დ. 1874, ოქუმი — გ. 1959, პარიზი) — ქართველი პოლიტიკოსი და დიპლომატი.
ღირსშესანიშნაობანი
სქოლიო
გლდანის სამაროვანი

გლდანის სამაროვანი
ტერმინი გლდანის სამაროვანი შეიძლება აღნიშნავდეს:
გლდანის პირველი სამაროვანი — არქეოლოგიური ძეგლი სოფელ გლდანში.
გლდანის მეორე სამაროვანი — არქეოლოგიური ძეგლი სოფელ გლდანში.
Lasioglossum gossypiellum

Lasioglossum gossypiellum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1945 წელს.
იხილეთ აგრეთვე
Lasioglossum-ის სახეობების სია
სქოლიო
gossypiellum
Camponotus olivieri tenuipilis

Camponotus olivieri tenuipilis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
ფარგა

ფარგა — თევზების გვარი ქორჭილასებრთა ოჯახისა. მათი სხეულის სიგრძე 120 სმ-მდეა, მასა — 12 კგ. გვარში 5 სახეობაა. გავრცელებულია ევროპისა და ამერიკის მდინარეებსა და ტბებში. საქართველოში ბინადრობს 1 სახეობა — ჩვეულებრივი ფარგა (ლათ. Lucioperca lucioperca). კარგი სააკლიმატიზაციო ობიექტია. აკლიმატიზებულია ლადოგის, ისიქ-ქოლის, ბალხაშისა და სხვ. ტბებში. ცხოვრების ნირისა მიხედვით არჩევენ 2 ბიოლოგიურ ჯგუფს: ნახევრად გამსვლელსა და მტკნარი წყლისას. მოზარდები იკვებებიან ზოოპლანქტონით, მოზრდილები — თევზებით. ძვირფასი სარეწაო თევზია.
საქართველოში მისი რეწვა ხდება პალიასტომის ტბაში. მოიპოვება აგრეთვე მდინარეების თერგის, მტკვრისა და სხვ. წყლებში. იყენებენ ნედლს, დამარილებულს, დაკონსერვებულს და ქვირითს.
ლიტერატურა
ქორჭილასებრნი
Dorylus braunsi braunsi

Dorylus braunsi braunsi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorylus-ს გვარიდან. მიეკუთვნება Dorylinae-ს ქვეოჯახს..
სქოლიო
ჭიანჭველები
ინგლისის თასი 1875–1876

ინგლისის თასი 1875–1876
ინგლისის თასი ფეხბურთში 1875–1876 — ცნობილია როგორც ინგლისის თასი. ტურნირზე წარდგენილი იყო 32 საფეხბურთო კლუბი. ტურნირი დაიწყო 1875 წლის 3 სექტემბერს და დამთავრდა 1876 წლის 18 მარტს კენინგტონ ოვალის სტადიონზე, ლონდონში.
პირველი რაუნდი
|}
გადათამაშება
|}
მეორე რაუნდი
|}
მესამე რაუნდი
|}
ნახევარფინალი
|}
ფინალი
|}
გადათამაშება
|}
რესურსები ინტერნეტში
The FA Cup
1875 წელი ფეხბურთში
1876 წელი ფეხბურთში